Kremnické Bane

250px|eta|maldekstra|Preĝejo en Kremnické Bane
250px|eta|maldekstra|Minejo en Kremnické Bane
Kremnické Bane (hungare Jánoshegy [jAnoŝhedj], germane Johannesberg) estas vilaĝo en Slovakio, en Regiono Banská Bystrica, en Distrikto Žiar nad Hronom. La historia hungara loknomo estis la germandevena Berg.

 Situo 
Kremnické Bane situas sur malebenaĵo sub monto 937 m alta, laŭ ĉefvojo kaj fervojo Turčianske Teplice-Kremnica. La lasta urbo troviĝas 3 km.

 Historio 
Germanoj fondis la vilaĝon, kies unua mencio devenis el 1361 en latina formo "Villa Johannis". La unua vilaĝestro estis "Johann". La loĝantoj aĉetis la vilaĝon en 1429, tial ili ne pagis imposton. En 1828 vivis tie 769 homoj en 80 domoj. Batalo okazis en 1849 inter la hungaroj kaj la rusa armeo. En 1910 vivis en Jánoshegy 787 homoj, (698 germanoj, 53 hungaroj, 34 slovakoj). Ĝis Traktato de Trianon la vilaĝo apartenis al Hungara reĝlando, al Bars, al distrikto de Žiar nad Hronom, poste al Ĉeĥoslovakio, inter 1938-1945 kaj ekde 1993 al Slovakio. Post la 2-a mondmilito la germanoj deportiĝis, baldaŭe slovakoj alvenis en la malplenajn domojn. En 2001 loĝis en Kremnické Bane 250 homoj (221 slovakoj, 26 hungaroj kaj aliaj). La minejo ankaŭ nun funkcias, kie oni minadas oron kaj arĝenton.

 Vidindaĵoj 
 romkatolika romanika preĝejo omaĝe al Johano Baptisto el la 13-a jarcento, post 2 jarcentoj gotikiĝis kaj pligrandiĝis, en la 16-a jarcento renesanca parto alkonstruiĝis
 baroka kapelo omaĝe al Dipatrino de 1726, en 1910 novgotiĝis
 ministaj loĝdomoj el la 18-a jarcento

Kategorio:Municipoj en distrikto Žiar nad Hronom